बिहार विधानसभा चुनाव 2020 में राष्ट्रीय जनतांत्रिक गठबंधन (एनडीए) को बहुमत मिलने का दावा भारतीय जनता पार्टी ने किया है. चुनाव आयोग के अनुसार एनडीए के खाते में अभी तक 125 सीटें आई हैं. महागठबंधन को 110 सीटें मिली हैं. बिहार विधानसभा में कुल 243 सीटें हैं, बहुमत के लिए 122 सीट चाहिए. बिहार भाजपा के अध्यक्ष संजय जयसवाल ने कहा कि गठबंधन को 125 सीटों पर जीत हासिल हुई है. इसलिए एनडीए बिहार में सरकार बनाने के तैयार लिए तैयार है. गठबंधन ने जीत
का श्रेय प्रधानमंत्री नरेंद्र मोदी के नेतृत्व को दिया है. इससे पहले बिहार विधानसभा की 243 सीटों पर कुल 3 चरण में हुए मतदान की मतगणना का काम मंगलवार की सुबह शुरू हुआ था. शुरुआती रुझानों में राष्ट्रीय जनता दल के नेतृत्व वाली महागठबंधन ने बढ़त बनाए हुए था. फिर धीरे-धीरे राष्ट्रीय जनतांत्रिक गठबंधन बहुमत की दिशा में अपनी बढ़त बना लिया. चुनाव आयोग की वेबसाइट के अनुसार अबतक भारतीय जनता पार्टी को 74 सीटें, जनता दल यूनाइटेड को 43 सीटें, वीआईपी पार्टी को 4 सीटें, हम पार्टी को 4 सीटें हासिल हुई है. राष्ट्रीय जनता दल को 75 सीटें, कांग्रेस पार्टी को 19 सीटें, माकपा को दो सीटें, भाकपा को 1 सीट, भाकपा माले ने 12 सीटें जीती है.
awa_Deva awa_Deva